text.text: Hari mirch ko istemal karne se khane mai swad aa jata hai. Yadi khane mai mirch na ho to aap chahe kitne hi masale kyu na daal de, khana majedar nahi lagega. Vese to mirchi kai rango mai aati hai jaise laal, pili, hari aadi.
text.text_idx: #000002
text.text: Lekin aaj ham aapko adhiktar istemal hone wali yane ki hari mirch ki jankari de rahe hai. Ham aapko batana chahte hai ki hari mirch ka tadka keval khane ka swad hi nahi badhata balki isme sharir ke liye jaruri kai sare vitamins bhi moujud hote hai.
text.text_idx: #000003
text.text: Aapko bhale hi jankar aascharya lag raha hoga, lekin iske sevan se aapko sehat ke kai sare fayde milte hai. Chahe wo patli wali hari mirch ho ya shimla mirch dono mai hi acchi matra mai antioxidant moujud hote hai. Aaj ke lekh mai ham aapko Green Chilli Benefits bata rahe hai, jinhe jankar aap hairan ho jayenge.
text.text_idx: #000004
text.text: Hari mirch aapki Cardiovascular Health ko bhi sudharta hai. Yeh bure cholesterol ko kam kar, atherosclerosis ka vikas karne se rokti hai.
  Yeh fibrinolytic ki gatividhi ko badhati hai. Fibrinolytic khun ke thakke nahi jamne deti hai, jisse heart attack aane ki sambhavna kai had tak kam hoti hai.
text.text_idx: #000006
text.text: Bahut se logo ko sunkar thoda aascharya lag raha hoga, lekin hari mirch ka sevan aapka vajan ghatane mai bhi madadgar hai.
  Darahsal jab aap thikha khana khate hai to aapke sharir mai ushna banti hai. Aur isi ushma se calorie jalti hai.
  Iska sevan metabolism rate ko bhi badhata hai. Isliye hi Green Chilli Benefits Weight Loss hai.
text.text_idx: #000007
text.text: Hari mirch ka sevan aapke aankho ke liye bhi faydemand hai. Isme moujud vitamin c aur beta- carotene aankho ke liye accha hota hai.
  Hamesha hari mirchi ko andheri jagah par rakhe, kyoki roshni aur dhup ke sampark mai aane se iske andar ka vitamin c khatam ho jata hai.
text.text_idx: #000009
text.text: Aapne dekha hoga kuch logo ko theeka khana bahut pasand hota hai. Bahut si chizo mai mirch lagne ke bad bhi wo ise khate jate hai.
  Darahsal hari mirch mastishk mai endorphin ka risav karti hai. Jisse aapka mood sudharta hai aur aap khus mehsus karte hai.
text.text_idx: #000010
text.text: Yadi aap apni twacha ko khubsurat banana chahte hai to aap apne khane mai mirchi khana shuru kar de.
  Lekin yaha ham laal mirchi ki nahi hari mirch ki baat kar rahe hai. Hari mirch mai vitamin c aur e hota hai jo twacha ko swasth banata hai.
  Lekin iska matlab yeh nahi ki aap bahut sari mirch khane lage, aapko ise santulit matra mai hi istemal karna hai. Nahi to aapke pet mai jalan hone lagegi.
text.text_idx: #000011
text.text: Jin logo ka pratirodhak tantra bahut kamjor hota hai unhe bimariya bahut jaldi ho jati hai. Sardi-khasi jaisi chize to aaye din hamara picha nahi chodti.
  Yadi aap apne aahar mai hari mirch shamil karte hai to isse aapko vitamin c milta hai aur aapki rogo se ladne ki kshamta badh jati hai.
  Hari mirch mai bhi narangi ke saman vitamin c hota hai. Isse haddiya aur dant bhi majboot hote hai.
text.text_idx: #000012
text.text: Jin logo ko iron ki kami ho gayi hai unke liye bhi yeh faydemand hai. Kyoki hari mirch iron ka prakratik strot hai.
  Hari mirch mai antibacterial gun hote hai, isliye yeh twacha mai hone wale infection ko bhi dur karti hai.
  Isme vitamin k ki bhi acchi matra hoti hai. Isliye ise khane se osteoporosis ki sambhavna kam hoti hai.
  Isme moujud antibacterial gun kai prakar ke sankraman se aapko dur rakhte hai.
text.text_idx: #000014
text.text: Upar aapne jana Green Chilli Benefits in Hindi. Aap hari mirch ka istemal inn faydo ko pane ke liye kare lekin santulit matra mai. Fayde pane ke chakkar mai iska had se jyada istemal na kare nahi to aapko pareshani ho jayegi. Jyada sevan se pet mai jalan, chakkar aana aadi dikkate ho sakti hai.
text.text_idx: #000015
text.text: Boiled Vegetables Benefits: उबली हुई सब्ज़ियाँ खाये और सेहतमंद रहे
text.text_idx: #000019